CELEX: 32012D0491
Language: et
Date: 2012-07-23 00:00:00
Title: 2012/491/EL: Nõukogu otsus, 23. juuli 2012 , seisukoha kohta, mille Euroopa Liit võtab AKV-ELi suursaadikute komitees seoses 10. Euroopa Arengufondi jaotamata vahendite osalise ülekandmisega AKV riikide vahelise koostöö assigneeringute alla

31.8.2012   
            
            
               ET
            
            
               Euroopa Liidu Teataja
            
            
               L 234/1
            
         NÕUKOGU OTSUS,
   23. juuli 2012,
   seisukoha kohta, mille Euroopa Liit võtab AKV-ELi suursaadikute komitees seoses 10. Euroopa Arengufondi jaotamata vahendite osalise ülekandmisega AKV riikide vahelise koostöö assigneeringute alla
   (2012/491/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 209 lõiget 2 koostoimes artikli 218 lõikega 9,
   võttes arvesse nõukogus kokku tulnud liikmesriikide valitsuste esindajate sisekokkulepet AKV-EÜ partnerluslepingu rakendamiseks võetavate meetmete ja järgitavate menetluste kohta, (1) eriti selle artiklit 1,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele kirjutati alla 23. juunil 2000 Cotonous, (2) muudeti esimest korda 25. juunil 2005 Luxembourgis (3) ja teist korda 22. juunil 2010 Ouagadougous (4) (edaspidi „AKV-ELi partnerlusleping”). Teist muudatust kohaldatakse ajutiselt alates 31. oktoobrist 2010.
            
         
               (2)
            
            
               AKV-ELi partnerluslepingu artikliga 15 luuakse AKV-ELi ministrite nõukogu, kellel on pädevus vastu võtta otsuseid kooskõlas AKV-ELi partnerluslepinguga.
            
         
               (3)
            
            
               AKV-ELi partnerluslepingu Ib lisa punkti 6 kohaselt võib AKV-ELi suursaadikute komitee AKV-ELi ministrite nõukogu nimel jaotada vahendeid eraldiste vahel ümber, et rahuldada programmitööga seotud vajadused ühe punktis 2 kirjeldatud eraldise raames.
            
         
               (4)
            
            
               10. Euroopa Arengufondi (EAF) assigneeringute all AKV riikide vahelise koostöö jaoks alles jäänud vahendite hulk ei ole piisav vahekokkuvõttest ilmnenud programmitöö vajaduste täitmiseks. On vaja kanda 195 miljonit eurot 10. EAFi jaotamata vahenditest AKV riikide vahelise koostöö assigneeringute alla, et võimaldada nii ELi kui ka AKV olemasolevatel prioriteetidel põhinevate tegevuste rahastamist, sealhulgas Aafrika rahutagamisrahastu täiendamist 100 miljoni euroga.
            
         
               (5)
            
            
               Liit peaks kindlaks määrama seisukoha, mis võetakse AKV-ELi suursaadikute komitees seoses 10. EAFi jaotamata vahendite osalise ülekandmisega assigneeringuteks, mis on mõeldud on mõeldud AKV riikide vahelise koostöö toetuseks,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu seisukoht AKV-ELi suursaadikute komitees seoses 10. Euroopa Arengufondi jaotamata vahendite osalise ülekandmisega AKV riikide vahelise koostöö assigneeringute alla põhineb käesolevale otsusele lisatud AKV-ELi suursaadikute komitee otsuse eelnõul.
   Otsuse eelnõus võib poolte kokkuleppel teha vormilisi ja väiksemaid muudatusi, ilma et oleks vaja muuta kõnealust otsust.
   Artikkel 2
   Selleks et toetada Aafrika Liidu ja piirkondlike organisatsioonide püüdlusi julgeolekuprobleemidega tegelemisel kogu Aafrikas, eraldadakse ümber jaotatavast 195 miljoni euro suurusest summast 100 miljonit eurot Aafrika rahutagamisrahastule.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 23. juuli 2012
      
         
            Nõukogu nimel
         
         
            eesistuja
         
         C. ASHTON
      
   
   
      (1)  EÜT L 317, 15.12.2000, lk 376.
   
      (2)  EÜT L 317, 15.12.2000, lk 3.
   
      (3)  Leping, millega muudetakse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (ELT L 209, 11.8.2005, lk 27).
   
      (4)  Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (ELT L 287, 4.11.2010, lk 3).
   
      EELNÕU
      AKV-ELI SUURSAADIKUTE KOMITEE OTSUS nr …/2012,
      …,
      10. Euroopa Arengufondi jaotamata vahendite osalise ülekandmise kohta AKV riikide vahelise koostöö assigneeringute alla
      AKV-ELi MINISTRITE NÕUKOGU,
      võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous (1) ning mida on esimest korda muudetud 25. juunil 2005 Luxembourgis (2) ja teist korda 22. juunil 2010 Ouagadougous (3) (edaspidi „AKV-ELi partnerlusleping”), eriti selle Ib lisa punkti 6,
      ning arvestades järgmist:
      
                  (1)
               
               
                  10. Euroopa Arengufondi (EAF) assigneeringute all AKV riikide vahelise koostöö jaoks alles jäänud vahendite hulk ei ole piisav vahekokkuvõttest ilmnenud programmitöö vajaduste täitmiseks.
               
            
                  (2)
               
               
                  Selleks et jätkuvalt kiiresti ja tõhusalt reageerida vägivaldsetele konfliktidele Aafrikas, on vaja Aafrika rahutagamisrahastut täiendada.
               
            
                  (3)
               
               
                  AKV riikide ja ELi prioriteetide rahastamiseks tuleks AKV riikide vahelise koostöö jaoks vajalik summa kanda 10. EAFi jaotamata vahenditest üle AKV riikide vahelise koostöö assigneeringute alla.
               
            
                  (4)
               
               
                  Suursaadikute komiteel on otstarbekas käesolev otsus viivitamata vastu võtta,
               
            ON VASTU VÕTNUD KÄESOLEVA OTSUSE:
      Artikkel 1
      AKV riikide vaheline koostöö
      195 miljoni euro suurune summa kantakse 10. EAFi jaotamata vahenditest üle AKV riikide vahelise koostöö assigneeringute alla kooskõlas eesmärkidega, mis on sätestatud AKV-ELi partnerluslepingu artiklites 11, 28, 29 ja 30.
      Artikkel 2
      Rahastamistaotlus
      Vastavalt AKV-ELi partnerluslepingu IV lisa artikli 12b lõikele a palub AKV-ELi suursaadikute komitee komisjonil rahastada ELi ja AKV riikide esildatud tegevusi ning eelkõige eraldada rahalisi vahendeid kogusummas 100 miljonit eurot Aafrika rahutagamisrahastu täiendamiseks, et toetada Aafrika Liidu ja piirkondlike organisatsioonide püüdlusi julgeolekuprobleemidega tegelemisel kogu Aafrikas.
      Käesolev otsus jõustub selle vastuvõtmise kuupäeval.
      
         …,
         
            
               AKV-ELi suursaadikute komitee nimel
            
            
               eesistuja
            
         
      
      
         (1)  EÜT L 317, 15.12.2000, lk 3.
      
         (2)  Leping, millega muudetakse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (ELT L 209, 11.8.2005, lk 27).
      
         (3)  Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (ELT L 287, 4.11.2010, lk 3).